Tänään puhumme uudesta "Magic Mike" -elokuvasta ja kysymme:
"Eikö innollemme miesten tanssimista ja riisuutumista kohtaan ole loppua?"
Itse asiassa on. Aloitetaan show!
Kyllä! Hei!
Hyvää iltaa. Olette kaikki tervetulleita.
Meillä on mahtavia vieraita.
He ovat kaikki erinomaisia omalla alallaan.
Kuin prinssi Harry menettäessään neitsyytensä.
Saappaissaan! Isoja uutisia tällä viikolla.
Oli hienoa nähdä Volodymyr Zelenskyi vierailemassa Britanniassa.
Eikö ollutkin hienoa? Siinä hän on.
Rishi Sunakin, uuden parhaan ystävänsä, kanssa.
Suhteen läheisyys on tiukempi kuin Madonnan naama Grammy-gaalassa.
Heidät nähtiin tankin vieressä. Hauskaa!
Sunakilta kysyttiin, haluaako hän ampua sillä, ja hän vastasi:
"Kyllä, mutta voiko hän odottaa kolme viikkoa ja aloittaa tutkinnan?"
Se ei ole hauskaa. Aika nokkelaa kyllä.
Johtajat lensivät samalla RAF:n koneella.
Zelenskyi näyttää hyvältä taisteluvarusteissa, mutta Sunak...
Ajattelemme kaikki samaa. Onpa valtava kypärä!
Kutsutaan vieraat lavalle!
Myöhemmin yksi kuumimmista musiikkiesiintyjistä.
Upea Lizzo on täällä!
Musiikkia laulaja-lauluntekijä Tom Grennanilta!
Sitä ennen mestaritanssija -
ja kaikkien suosikkiammattitanssija "Strictlyssä", Johannes Radebe!
Vihdoinkin! -Hei.
Mukava nähdä. Istu alas. -Hei.
Hän on Oscar-voittaja. "Tunnit", "Big Lebowski" ja "Boogie Nights".
Aina ilo toivottaa tervetulleeksi, Julianne Moore!
Hei! Hauska nähdä. Julianne Moore. Tuo on Julianne Moore.
Hän on myynyt yli 100 miljoonaa albumia.
Hän on siis kantrimusiikin historian myydyin naisartisti.
Nyt on tullut uusi albumi. Tervetuloa, Shania Twain!
Upeaa! Hei. Istu alas, Shania Twain.
Hän on näyttelijä, tuottaja, ohjaaja ja yksi suosikkivieraistamme.
Nyt "Magic Miken" maailmassa Salma Hayek Pinault!
Hei! -Hei!
Istu alas.
Mukava nähdä teitä.
Tervetuloa takaisin. Eka kerta, Shania Twain.
Hei.
Näin mekon lavan takana.
En tiedä, miten en huomannut kenkiäsi.
En minäkään. Ne ovat tosi korkeat.
Ovatko ne ollenkaan mukavat? -Ne ovat mukavat mutta pelottavat.
Kuin odottava onnettomuus. -Varmuuden vuoksi.
Sääresi ovat odottava onnettomuus.
Shania Twain, asut Sveitsissä.
Niin asun. Se on kotini. Kasvatin poikani siellä.
Se on osa elämääni ja rakastan sitä. -Asut Sveitsissä.
Sinulle on myönnetty yksi maan korkeimmista kunnianosoituksista.
Se on totta. -On.
Koska juna on nimetty mukaasi. -Minulla on Shania Train.
Julkkiskateutta havaittavissa.
Saatko osuuden heidän tuotoistaan?
En. -Laitoit siihen nimmarisi.
Niin tein. Se on allekirjoitukseni. Kultaisella tussilla.
Nyt mieheni kysyy, milloin minun mukaani nimetään juna.
Miksei Shania Plane -lentokone? -Voit saada Salma Kayak -kajakin.
Totta!
Ajatus luistaa.
Julianne Moore, olet Britanniassa kuvaamassa historiallista draamaa.
Niin olen. -Viihdytkö?
Kun tulee uuteen paikkaan, on yksinäinen ja surullinen.
Silloin turvautuu lempiasioihin. Omani ovat Flake 99 -jäätelö...
Kaikki pitävät siitä. -Flake 99. Fairy-pesuaine.
Kun avaan sen ja pesen pyykkiä -
se tuoksuu Britannialta ja tuntuu hyvältä.
Ja Waitrose, koska lähelläni on mahtava Waitrose.
Siellä on isot liukuportaat, jotka vievät isoon supermarkettiin.
Arvatkaa, mitä sieltä voi ostaa?
Ruokaa. -Fairya.
Ajattelin, että tämä on helppo peli. -Totta.
Ja Flake 99 -jäätelöitä. Niitä ei saa mistään.
Niitä saa kesällä, mutta talvella homma ei toimi.
Johannes, milloin sinä tulit tänne? -Vuonna 2018.
Äitisi ja siskosi olivat täällä.
Näkivätkö he show"si? -Eivät. Viisumiongelmien takia.
Tähän maahan ei pääse.
Kaikki tarkistetaan.
Kun he vihdoin saivat viisuminsa, he pääsivät näkemään Britanniaa.
He näkivät Lontoota, ja vein äidin Buckinghamin palatsiin.
Se on mahtavaa! -Tiedän.
Monarkia on hänelle pakkomielle. Kuvittele...
Siinä olet. Pidät puhetta.
Edinburghin herttua -palkintoja.
Puhuin maan nuorille.
Kerroin heille, että he voivat tehdä, mitä haluavat.
Upeaa. Olivatko äitisi ja siskosi yleisössä?
Äitini istui siellä kuningattaren huovan kanssa.
Tiedän! Hän sanoi, että se oli varmasti viimeinen.
Voi, äiti!
Hän kertoo siitä jatkuvasti.
Salma, etkö sinäkin vienyt äitisi sinne?
Hän halusi mennä. Meitä oli iso ryhmä.
Mitä Lontoossa haluaa nähdä?
Hän sanoi, ettei halua missata Fuckinghamin palatsia.
Hienoa väkeä.
On paljon puhuttavaa. Aloitetaan.
Ensin Salma Hayek Pinaultin uusin elokuva -
"Magic Mike"s Last Dance: The Final Tease".
Taidamme tietää, mitä Channing Tatum tekee.
Kuka sinä olet? Mikä on roolisi?
Nimeni on Maxandra. Ihana nimi.
Olen eroamassa, koska mieheni petti minua.
Ystäväni sanoi, että minun pitäisi saada häneltä tanssi.
Se saisi ajatukseni muualle. Hän inspiroi minua.
Saan avioerossa hienon teatterin -
jossa on klassinen näytelmä, ja tuon sen tyypin Miamista -
jotta hän yrittäisi muuttaa sitä -
ja antaisi yleisölle aivan toisenlaisen kokemuksen.
Kyllä. Ja niinhän siinä käy.
Siinä on mielenkiintoista se, että siinä on romanttinen elementti -
mutta hahmosi ohjaa kaikkea toimintaa.
Riippuu vähän, mistä toiminnasta on kyse.
Olisitpa nähnyt ne 12 apostolia. En saisi sanoa noin.
12 miestä, jotka ovat siinä jutussa. -Niin.
Se oli kuin menisi toimistoon 12 stripparin kanssa -
jotka ovat mahtavia tanssijoita. He esittävät strippareita.
He olivat joka päivä alasti tai melkein alasti.
He olivat toiminnan keskiössä suurimman osan ajasta -
kun he tanssivat yleisölle.
Meillä on pätkä. Huomio, kaikki.
Tässä Salma saa yksityistanssin itse Magic Mikelta, Channing Tatumilta.
Tätä ei voi näyttää paljon.
Hyvät naiset ja herrat, se oli vasta alkua.
Parasta tässä oli se -
etten ole koskaan nähnyt sohvan nauttivan noin paljon.
Johannes, oppitunti. Mitkä liikkeet!
Olisinpa sinä.
Niinpä. -Se oli se sylitanssi, jonka sain.
Tuo oli alku. Istuit tuolissa.
Helppoa. Piti vain istua, mutta sitten se lähtee.
Olet siinä aika fyysinen ja akrobaattinen.
Minun oli pakko olla, ja olin kauhuissani.
Minulla oli koreografeja.
Sen on näytettävä helpolta, mutta joskus kehoon tarvitaan voimaa -
jota minulla ei ole, koska en kuntoile, ja pitää olla hyvin tarkka.
Kerran harjoittelimme, ja minun piti laittaa jalkani tiettyyn asentoon.
Olin ylösalaisin ja unohdin, että se kohta tulee -
koska kun on ylösalaisin, menee sekaisin.
En tehnyt niin, joten menin alas pää edellä.
Hän yritti tarttua minuun, mutta tarttui verkkareihini.
En muistanut, oliko minulla alusvaatteita.
Housut olivat irtoamassa.
Pidin kiinni verkkareistani.
Hän käski laittaa kädet lattialle.
Lopulta minut tultiin pelastamaan.
Olin näin lähellä maata.
Puolet housuistani oli alhaalla, ja pidin kiinni.
Shania, en tiedä, inspiroiko "Magic Mike" sinua -
mutta käytit tanssijoita Vegasin esityksessäsi.
Kyllä, miestanssijat inspiroivat minua kovasti.
Kauan ennen tätä aikaa -
oli "Man! I Feel Like A Woman!" -videon tanssijat.
Kun tämä "Magic Mike" -juttu alkoi, olin ihan äimänä.
Minun oli tuotava se taas elämääni.
Toin sen Las Vegasiin, ja siellä oli vain miestanssijoita.
Ihanaa. -Ovatko valkeat käsineet seksikkäät?
Minusta eivät ole.
Siinä on häivähdys Mikki Hiirtä.
Kuka katsoo käsineitä? -Palvelua.
Ymmärrän. -Olen palveluksessasi.
Se on vaikutelmani. -Nyt tajusin.
Salma, on palkintojenjakokausi.
Olet "Saapasjalkakissa 2:ssa". Oletko Kid"s Choice -ehdokkaana?
Olen, paras naisääni. Lapset ovat puhuneet.
Katsokaa, kun voitan. En ole koskaan voittanut mitään.
Elokuvahan on Oscar-ehdokkaanakin. -Elokuva on mahtava. Se on mainio.
Niin. Menetkö Oscar-gaalaan? -En tiedä vielä. Se on kaukana.
Kaikkialla tapahtuu. Minulla on lapsia kaikkialla.
Se selviää pian.
Julianne on ollut ehdolla jo viidesti.
Yksi voitto. Menisitkö huvin vuoksi vai vain, jos olet ehdolla?
Jos on syy mennä, jos esittelee -
tai on ehdolla, menee. Se on mahtavaa.
Tai jos on ehdolla olevan seuralainen.
Jos ei lukeudu siihen joukkoon -
on hauskempaa katsoa se kotona.
Se on hauskaa joka tapauksessa.
Katson sitä mielelläni kotona.
Olimme ehdolla samaan aikaan. -Aivan.
Kyllä.
Olimme siellä yhtä aikaa.
Halusin hänen voittavan. Olen pahoillani.
Hän oli niin monesti ehdolla, ja olen iso fani.
Älä viitsi.
Olen juliannisti... Mikä on Julianne Mooren fani?
Faninimi. -Niin, mutta hän voitti sen jälkeen.
Kaikki on siis hyvin. Onnea matkaan.
Salman voi nähdä "Magic Mike"s Last Dancessa".
Se on teattereissa. -Seksikästä. Viekää tyttöystävänne!
Shania Twainilta on tullut uusi albumi. Minulla on se.
Se on täällä.
"Queen of Me" on julkaistu, ja se taitaa johtaa nyt -
kisaa ykkössijasta tällä viikolla.
Olen hevosen selässä. Voisin yhtä hyvin olla kisassa.
Ihana nimi. -Kiitos.
"Queen of Me", pitää ajaa omaa bussia.
Tai junaa.
Pysytään brändissä.
Uskomatonta. Pysytään brändissä. Juna.
Ennen kuin puhumme siitä, kuunnellaan uusinta singleä.
Mainio. "Giddy Up!" on nimi.
Mahtavaa!
Paljon tanssia sohvalla. Osaatko jo sen tanssin?
Oppitunti.
Uskomatonta, että video on jo julkaistu.
Se kävi itse asiassa hyvin nopeasti.
Minun ei pitänyt olla siinä.
Ajattelin, että se hoituu nopeammin, jos en ole paikalla.
Lopulta olin mukana cameo-roolissa.
Heitin rätin mekaanikon päälle.
Vähän öljyä naamaan.
Tämä on kuudes studioalbumisi, mutta eka, jonka olet tehnyt -
ison kurkkuleikkauksen jälkeen.
Kyllä. Minulla on arpi, mutta olen sinut sen kanssa.
Onneksi minulla on arpi enkä menettänyt ääntä.
Kuulette käheän, seksikkään, ilmavan ääneni. Se on eri ääni.
Kuulen äänen, mutten näe arpea, ja olen lähellä.
Hyvin pieni. -Ei se mitään.
Kurkku leikattiin, ja minun piti olla hereillä.
Se ei ollut hauskaa, mutta piti laulaa -
ja puhua, kun he tekivät sitä.
Lauloitko sinä? He halusivat vain kuulla sinun laulavan.
He halusivat ilmaisen konsertin. -"Shania Twain on täällä tänään!"
Tarina sen takana on outo.
Äänesi oli kadonnut, etkä tiennyt syytä.
En tiennyt syytä seitsemään vuoteen. Minulla oli ollut Lymen tauti.
Tiesin sen, mutta en tiennyt, että se liittyi ääneen.
Kun kyse on äänestä -
mennään äänilääkärille. Korva-, nenä- ja kurkku.
En koskaan ajatellut neurologia. Se oli äänihuulien hermovaurio.
Se ei siis liity äänihuuliin, jos ymmärrätte.
Oliko studioon meno pelottavaa -
vai ajattelitko: "Täällä taas"?
Se oli löytö. Voin olla todella äänekäs.
En tee sitä nyt, koska tuhoaisin kaikki mikrofonit.
Olen iloinen, että minulla on ääni. Se oli hienoa.
Opettelin ääneni uudelleen, kuten minkä tahansa ruumiinosan kanssa.
Täällä on kaksi tukea. Niiden avulla...
Kurkkuni kuivuu. -Mutta tiedätkö mitä?
Olen kiitollinen. Luulin pitkään, etten laulaisi enää koskaan -
ja etten pystyisi kannustamaan urheilukatsomossa.
Veikö se myös nautinnon kiroilla?
Kyllä! Nyt voin kiroilla kovaan ääneen!
Puhuin introssa -
myydyimmästä naiskantrilaulajasta, mutta tämä on vaikuttavampi.
Albumisi "Come On Over" on yhä myydyin studioalbumi -
naissooloartistilta kautta aikojen.
"Billboard"-lehden mukaan -
kaikkien aikojen suosituin karaokebiisi on...
Se on suuri kohteliaisuus.
Yllätyin, kun kuulin sen. Kaikista maailman lauluista.
Mutta otan sen vastaan. Se on upeaa.
Se tekee ihmiset onnellisiksi. Sitä varten teen musiikkia.
Kaikki haluavat tuntea itsensä naiseksi.
Oletko laulanut sen, Julianne? -En, mutta juoksin sen levyn tahtiin.
Kuuntelin sitä ja juoksin juoksumatolla. Se oli juoksulevyni.
Eikö olekin hullua? Rakastan sitä levyä. -Kiitos.
Johannes Radebe, Shania Twain oli tärkeä urasi alussa.
Niin olit, kulta. -Enkö ole enää?
"Oli." -Sinä olit ja olet aina.
Olet aina. -"Sinä olit se."
Olin töissä risteilyaluksella seitsemän vuotta.
Kun laivaan toivotettiin tervetulleeksi -
meidän piti pyytää matkustajia tanssimaan ja kertoa tapahtumista.
Ensimmäisenä tuli tietenkin se biisi.
Kaikki tulivat tanssilattialle.
Ne olivat parhaita aikoja.
Parhaita aikoja.
Karaokesta puheen ollen, onko totta, että kun aloitit -
levy-yhtiö ei maksanut kiertueesta, joten oli pakko...
Alussa minulla ei ollut budjettia mihinkään.
Vielä "Woman in Me" -aikaan -
ostin itse omat vaatteeni.
Otin ne kaapista tai menin kauppaan.
Laitoin hiukset ja meikin. Mitä vain, mikä säästi rahaa videoihin.
Ei rintsikoita. "En tarvitse rintsikoita!" Ne ovat kalliita.
Päätin olla käyttämättä. -Ne ovat kalliita.
Minut lähetettiin taustamusiikkini kanssa.
Lauloin kuin karaokea taustaraitojeni päälle ympäri Amerikkaa.
Mutta katso itseäsi nyt!
Tiedän, että olet haastattelija, mutta hän on kiinnostava.
Voinko kysyä... -Siitä vain.
Tämän voi editoida pois.
Kohdeltiinko mieskantrimuusikkoja samalla tavalla -
vai saivatko he paremman budjetin?
Vähän kuin Hollywoodissa. -Parempi budjettiko?
Musiikkistudioihin ja videoihin. Miehet eivät tarvitse rintsikoita.
Kohdeltiinko naisia ja miehiä samalla tavalla?
Totta puhuen naiset ovat kalliimpia.
On enemmän vaatteita, kampauksia ja meikkiä.
Olemme kalliimpia.
Niin, mutta olemme sen arvoisia. -Totta.
Tein sen mielelläni. Kuten sanoit, katso minua nyt.
Ihmiset kuulevat uutta musiikkia -
ja hittejä maailmankiertueella. Nämä ovat Britannian päivämääriä.
Tämän vuoden syyskuussa. -Niin.
Huomasin hevosen levyn kannessa ja julisteessa.
Olet tuonut hevosia kiertueellekin?
Niin olen. -Mahtavaa!
Se on kuntosalini. Ratsastan mielelläni. Se on hyvää treeniä.
Kunnon ratsastus on hyvää treeniä. Ne olivat mukana.
Kaupungista toiseen. Sitten ratsastettiin.
Mahtavaa! -Huikeaa.
Se oli sen arvoista. Ne ovat upeita eläimiä.
Ei ihme, ettei sinulle haluttu maksaa.
Ymmärrän.
"Paljonko?" -Haluan nähdä sinut hevosten kanssa.
Tulen katsomaan. -Shanian maailmankiertue.
Uuden levyn nimi on "Queen of Me". Se on julkaistu.
Julianne Moorella on meille hieno uusi elokuva.
Sen nimi on "Sharper".
Se tulee Apple TV+:aan ensi perjantaina 17. helmikuuta.
Tämä on hieno ja mutkikas...
Se ei ole vanhanaikainen, mutta siinä on oma juttunsa.
Et varmaankaan voi kertoa juonesta paljoa.
Kerro jotain. -Se on salaperäinen.
Se kertoo ihmisistä Manhattanilla.
He käyttävät toisiaan saadakseen haluamansa.
Se sijoittuu maailmaan, jossa on paljon vaurautta.
Vaurauden hankkiminen ajaa ihmisiä eteenpäin.
He tekevät mitä vain.
Näyttelijät ovat mahtavia. John Lithgow. Sebastian Stan.
Justice Smith. Briana Middleton.
Hänestä tulee vielä suuri tähti.
Sitä oli hauska kuvata, ja se on todella yllättävä.
Niin on. Siinä ovat äiti ja poika sekä isä ja poika.
Juuri niin. -Etkö kerro muuta?
Meillä on pätkä.
Tässä olet Madeline. Esittelet poikasi Sebastian Stanin -
uudelle miesystävällesi, John Lithgow"lle.
Max, pääsit tulemaan! Richard, tässä on poikani Max.
Hei, äiti. Näytät hyvältä. -Olen kuullut sinusta paljon.
Voisinpa sanoa samaa.
Ehkä jos vastaisit viestiin tai puheluun -
ja soittaisit joskus äidillesi.
Olen kiireinen, äiti. Olen pahoillani.
Olit kuulemma Saint Bartsissa.
Niin olin. -Minäkin olen viihtynyt siellä.
70-luvulla. -Olet vanha.
Max, tuo on... Tule mukaani, haluan puhua lisää. Tule mukaani.
Olen pahoillani. Tule nyt.
Mennään.
Hei. Näytät upealta.
Mikä sinua vaivaa? Olet tosi töykeä!
Mutta mistä on oikeasti kyse?
Kuoliko joku? -En tiedä, Salma!
En voi sanoa. -Onko se pelottava?
Se on hauska. Yllättävä. -Hauska? Vaikuttaa intensiiviseltä.
Ei. Se on kuin vuoristorata. -Aivan.
Ja syy... Sain käsikirjoituksen joltain -
joka on 360 Managementilla. Erin Brown edusti kirjoittajia.
Hän sanoi: "Pidät heistä taatusti -
ja haluan, että luet käsiksen."
Se oli ollut Black List -sivustolla.
Sitä oli luettu paljon, mutta sitä ei ollut tuotettu.
Kuulin vasta Black Lististä. Selitä, mikä se on.
Se on epävirallinen lista käsikirjoituksista.
Monet ovat lukeneet niitä ja pitäneet niistä.
Niitä ei ole vielä tuotettu.
Joten käsiksistä on olemassa tietoa.
Ne ovat usein laadukkaita ja kiinnostavia.
Tämä oli loistava. En tiennyt, mitä tuleman pitää.
Se pysyy askeleen edellä koko ajan.
Sinä olet tuottanut tämän. -Kyllä.
Kun näyttelijöistä tulee tuottajia... Olitko mukana roolituksessa?
Olin. Ilman muuta.
On varmasti outoa, kun osat vaihtuvat.
Se on outoa ja herkkää, koska tiedän, mitä se tarkoittaa.
Olemme kokeneet sen. Haluan antaa kaikille mahdollisuuden.
Katsomme kaikkea ja mietimme sitä.
Yhdistelemme huolellisesti.
Kyse ei ole aina näyttelijästä vaan yhdistelmästä.
Haluan aina tuoda -
kaiken positiivisuuden prosessiin. Se on haastava prosessi.
"Sharper" tulee Apple TV +:aan ensi viikolla.
Johannes Radebe palaa lavalle -
toisella Britannian soolokiertueellaan.
"Freedom Unleashed", hyvä yleisö.
Tämä alkaa 31. maaliskuuta Bridlingtonissa.
Missä muuallakaan? Se jatkuu toukokuuhun. Yleisö vaati tätä.
Edellinen kiertue myytiin loppuun. -Niin.
Sinun ansiostasi. -Niinkö? Ostin vain pari lippua.
Istuin sohvallasi -
ja muutaman viikon päästä kuulin, että show"ni oli myyty loppuun.
Ansaitset kukkia.
Saat ne vielä.
Kiitos paljon.
Onko tämä sama show, vai onko se suurempi?
Se on isompi ja parempi.
Onko hevosia? -Ei ole. Ei hevosia.
Onko alastomia miehiä?
Kyllä on. -Varmasti on.
Meilläkään ei ole budjettia.
Tämä on ollut uskomatonta, Graham.
Ihmiset haluavat nähdä sen taas. Enemmän paljetteja ja höyheniä.
Ja enemmän konfettia.
Meillä on pätkä. Näemme, mitä voi odottaa.
Viime kiertueelta.
VAPAUS
Näyttää upealta! -Kiitos.
Kuvitelkaa tuo Bridlingtonissa. -Niin.
Julianne, olet ainoa, joka ei tanssinut tänään.
Tiedän! -Tässä hyvät uutiset.
Toivot vieväsi tämän show"n Etelä-Afrikkaan.
Olen jauhanut siitä, kyllä.
Voin vihdoin tehdä sen. Se vahvistui juuri.
Niinkö? Tapahtuuko se? -Lähdemme Etelä-Afrikkaan.
"Strictly Come Dancing" tänä vuonna. Oletko mukana?
Sitä puhelua odottaa aina, Graham.
Jos se minusta riippuu, olen siellä. -Jos he soittavat, suostut.
Ehdottomasti. En palaa Afrikkaan lähiaikoina.
Oikein hyvä. -Johannes.
Voinko kysyä häneltä? -Totta kai, Salma.
Se kuuluu tähän ohjelmaan. Anna mennä.
Onko totta, että olet erikoistunut lattarirytmeihin?
Kyllä! Olen erikoistunut kaikkeen.
Onko tuossa show"ssa hyvää salsaa?
Älä viitsi! -Kyllä!
Osaatko salsaa? -Totta kai.
Osaan tanssia salsaa. On mahdotonta löytää paria paikoista, joissa käyn.
Kysyn tarjoilijoilta, osaavatko he tanssia salsaa.
Sitä ei ole hauska tanssia yksin.
Minun on päästävä kuntoon. Inspiroit minua.
Alan tanssia salsaa joka päivä. -Tule vain.
Voinko pyytää sinut tanssimaan salsaa?
Lontoossa ei ole paljon osaavia.
"Strictly Come Dancingin" buukkaaja laskee alleen.
"Salma Hayek haluaa osallistua. Johanneksen kanssa."
Kyllä! Toivottavasti niin käy. Sillä välin Johannes ryhmineen -
on "Freedom Unleashed" -kiertueella.
Bravo. -Kiitos.
On aika tavata seuraava vieraamme neljännen Grammy-palkintonsa jälkeen.
Tämä popsensaatio toivoo saavansa Brit Awards -palkinnon huomenna.
Jo olisi aikakin. Tervetuloa, Lizzo!
Tule tänne, mukava nainen. Mukava nähdä.
Salma, Lizzo. Shania, Lizzo. -Hei.
Tunnetko ketään heistä, Lizzo?
En. Tiedän, että he ovat tosi kuuluisia.
Olemme tavanneet. -Niin olemme.
Ja unohdit jo.
Guccin muotinäytös. -Niin.
Hienoa. -Ja me...
Tapasimme Montrealissa pari vuotta sitten. Meillä oli hauskaa.
Kyllä. -Liittyykö siihen hevonen?
En tiedä, mistä puhut.
Meidän on kiitettävä sinua.
Tulit juuri Brit Awards -harjoituksista.
Niin tulin. -Miten se menee?
Hyvin menee. Olen innoissani.
Olin täällä viimeksi Brit Awardsissa 2020.
Onko sinulla esitys? -On, Lizzon samplerilautanen.
Jamssia, juustomakaronia, amerikkalaisia leivonnaisia. Sori.
Kielierot. Pidät Britanniasta.
Alat oppia kieltämme.
Vähän. Miten pyyhkii?
Niin. Vauhti päälle. Haluatko ottaa vauhtia?
En usko, että se on... En. -Älä nyt. Olet vauhtiveikko.
Voimme olla vauhdissa, mutta en tarjoa sinulle vauhtia.
Me saamme vauhtia, Graham. -Voimme olla vauhdissa.
Jos eteen laittaa "hyvä", se on parempi.
Hyvä vauhti päällä. -Hyvä vauhti. Pieniä askelia.
Aivan.
Onnittelut Grammyn saamisesta. Hienoa.
Olemme aivan vierekkäin.
Meillä on aivan ihana kuva.
Hetki, jolloin sinut julistettiin vuoden levytys -voittajaksi.
Tuo on Shania.
Tuo olen minä punaisissa. -Tuo on Harry Styles.
Tämä on kuin "CSI Grammys", mutta onko tuo taskumatti?
Kiinni jäit. -On. Yksi monista.
Minulla oli kaksi pulloa minulle ja yksi Adelelle. Oli myöhä.
Miksi piti ottaa taskumatti? -Siellä ei ole baaria.
Tiedän. -"Tarvitsemme enemmän alkoholia."
Oli Grammy-gaala. Stressaavaa. -Se näytti hyvältä.
Kaunis, kiiltävä ja häikäisevä. -Tärkeiden tilaisuuksien mekkoni.
Minulla on paljon pulloja. Ei sitä koskaan tiedä.
Siellä tarjoiltiin viiniä -
mutta sitä oli lasissa vain siemaus. "Tämä tulee ystävälleni."
Täytin kuppini. Olemme muusikoita!
Brit Awardsissa tuskin on samaa ongelmaa.
Ne ovat kunnon bileet. -Kyllä!
Mahtava kiitospuhe. Se oli tosi kaunopuheinen.
Ajattelitko, että saatat voittaa?
En. Näitkö, keitä vastaan kilpailin?
Näitkö ehdokkaat? -Sinä olet Lizzo.
Beyonce. Adele, Harry, Coldplay, Kendrick Lamar.
ABBA, Brandi Carlile, Taylor Swift!
Minä huudan. Voi luoja! Anteeksi. Nyt käytän eurooppalaista ääntäni.
Adele ja minä olimme niin humalassa -
ettemme tienneet enää, mitä kategorioita ne olivat.
"Mikä tuo oli?"
Käännyimme ympäri ja hymyilimme.
Kun nimeni sanottiin, mietin: "Voi paska!"
Saanko kiroilla? -Tuon saa sanoa.
Paska. Vauhti. -Vauhti.
Kamala vauhti. -Ei paska vauhti.
Vauhtiraitoja voi tulla, mutta se on eri asia.
Silloin on toisenlainen vauhti päällä.
Kansainvälistä. -Olemme globaaleja.
Albumeista puheen ollen, Lizzon levy on "Special".
Kyllä! -Se on erityinen.
Eikö olekin totta, että edellisestä levystäsi on kolme vuotta -
ja sinä aikana olet kirjoittanut 200 biisiä?
Kyllä. Ei millään pahalla, mutta kaikki, jotka eivät tee musiikkia...
Ei se mitään. -Tiedät, millaista se on.
Biisejä tulee tehtyä kamalasti, eivätkä ne näe päivänvaloa.
Joskus se on surullista, joskus helppoa. "Kirjoitinko tuon?"
"Laitetaan pois." -Edellisiltana se on tuntunut hyvältä -
ja seuraavana päivänä...
"Tämä on paras biisini ikinä!"
Seuraavana päivänä on toinen ääni kellossa.
Kirjoitin paljon biisejä, mutta minun piti löytää parhaista parhaat.
Uusin sinkku -
on nimikappale "Special", ja meillä on pätkä.
Asu on eeppinen. -Kiitos.
Haluan vain sanoa, että "Special", jossa on SZA, tuli juuri.
Juuri nyt! Todistatte historiaa.
Hyvä.
Esität supersankaria, mutta laululla on vakava tarkoitus.
Niin. Se kertoo mustien naisten vastakkainasettelusta Amerikassa.
Mustien naisten supersankaripuku. Meidän pitää olla vahvoja.
On pidettävä kaikki aloillaan, mutta emme saa olla haavoittuvaisia.
Meitä ei aina kunnioiteta amerikkalaisessa kulttuurissa.
Pukeudun supersankaripukuun -
ja pelastan päivän, mutta ihmisenä minua epäinhimillistetään.
Minua pilkataan ja syljetään. Yksi pojista sanoo:
"Tässä tippiä". Hän on tarjoilija.
"Tässä vinkki, syö salaattia." Tiedätkö?
Kun puen sen puvun, kaikki rakastavat minua.
Luulen... Kaikilla keikoillani -
sanon lavalla: "Kiitos, että tuette minua -
ja tulette keikalleni. Tuette mustaa naista."
"Se on iso juttu minulle, mutta muistakaa sama oikeassa maailmassa."
"Jos näette jonkun minun näköiseni, kunnioittakaa häntä."
"Kohdelkaa häntä rakkaudella."
Hienoa. Sinua rakastetaan.
Keikkoja on ympäri Britanniaa ensi kuussa.
Olen täällä! En lähde. Olen täällä. -Olet täällä!
Minulla on pieni huone tuolla takana. Et pääse minusta eroon, Graham.
Tule käymään uudestaan. -Selvä.
Onnittelut kaikesta ja onnea huomisiltaan Brit Awardsissa.
Lizzo!
On musiikkiesityksen aika. Moninkertainen Brit-ehdokas.
Platinaa myynyt artisti, jolla on ollut upea vuosi.
Hän esittää singlensä. Tom Grennan!
Hyvä, Tom. Tom Grennan! -Kiitos.
Ja hänen bändinsä ja taustansa. Tule tänne, Tom. Tule, Tom.
Hyvä. Upeaa työtä.
Mukava nähdä. Se oli upeaa.
Johannes, Julianne, Shania, Salma, Lizzo!
Hei. -Kaikki ovat täällä.
Shania Twain ja Lizzo samalla sohvalla kuuntelemassa sinua.
Koko sohva. Olen onnistunut.
Siistiä. -Kiitos. Se oli upeaa.
Onko sinkku nyt julkaistu? -On.
Se on teille. -He pitävät siitä.
Tulevalta albumilta "What Ifs & Maybes". Kesäkuussa.
Kyllä. Siinä on kyse spontaaniudesta ja siitä, ettei pelkää -
epämukavuutta. Kun on epämukavissa olosuhteissa -
ja niistä pääsee ulos, silloin kasvaa.
Olen vihdoin löytänyt paikan, jossa oloni on mukava ja tiedän, mitä teen.
Mutta oloni on myös epämukava, koska olen tässä tähtien kanssa.
Se ei ole normaalia.
Kuulostat siltä, että tiedät, mitä teet.
Niinkö? -Se kuulosti upealta.
Hieno biisi. -Kiitos.
TikTokissa tuosta tulee älytön juttu.
Leikkaa se! Kun puhutaan eri paikkoihin menemisestä -
lähdet maaliskuussa suurimmalle kiertueellesi.
Areenakiertue. -Tom Grennan areenoilla.
Liput ovat nyt saatavilla. -Niin.
Halusit lipuista mahdollisimman halpoja.
Minusta oli tärkeää laskea lippujen hinnat mahdollisimman alas.
Meillä on elinkustannuskriisi -
ja haluan, että kaikilla on hauskaa -
eikä tarvitse murehtia tosi kalliista lipuista.
Kuulin, että vieraslistakin on hyvä.
Olet saanut paljon ystäviä. -Tiedän.
Eikä vain Lizzo ole ehdolla Brit Awardsissa. Sinäkin olet.
Niin olen. Aiotko tervehtiä?
Aiotko tervehtiä Britsissä? -Tervehdinkö?
Kun olemme Britsissä huomenna, käyttäydymme kuin parhaat kaverit.
Hän sanoo: "Muista minut!" -Totta kai.
Nähdään siellä. -Totta kai!
En voisi unohtaa sinua.
Kiitos tuosta upeasta äänestä.
Kiitos. Rakastan muuten levyäsi.
Kiitos. -Olen teidän kaikkien fani. Onnittelut.
Etkö ole kuunnellut levyäni? -Olen.
Olet kaikkialla. -Emme ole enää ystäviä.
Se ei kestänyt kauan. -Niinpä!
Hyvä, Tom.
Tom Grennan! -Kiitos paljon.
Kiitos. -Kiitos paljon.
Melkein valmista. Ehdimme vielä käydä isossa punaisessa tuolissa.
Kuka siellä? Hei. -Hei.
Kuka sinä olet? -Tracy.
Ihanaa. Mitä teet, Tracy? -Olen lääkäri.
Tiedätkö mitä? Tiesin, että teit jotain tärkeää.
Missä olet lääkäri, Tracy? -Leicestershiressä.
Sairaiden koti.
Kerro tarinasi, Tracy.
Kun lapsemme kasvoivat, halusin varmistaa, että terveysasiat -
puhuttiin rehellisesti. Poikamme oli kahdeksan.
Nyt hän on 22. Aloitimme ensimmäisen monista seksivalistuskeskusteluista.
Olin hyvin huolellinen terminologian suhteen.
Puhuin, kuinka mies laittaa peniksen naisen vaginaan.
Luulin onnistuneeni. Taputin itseäni selkään.
Ensimmäinen monista meni hyvin.
Myöhemmin tajusin epäonnistuneeni täysin.
Hän oli hiljainen ja mietteliäs.
Lopulta kysyimme, mitä hän mietti.
Hän kysyi hiljaa: "Saako mies peniksensä takaisin?"
Voit kävellä, Tracy.
Se riippuu. -Sitä kysytään yhä.
Tämän enempään meillä ei ole aikaa.
Jos haluat kertomaan tarinasi -
ota yhteyttä nettisivujemme kautta.
Kiitokset kaikille vierailleni.
Tom Grennan! -Kiitos.
Johannes Radebe!
Julianne Moore! Shania Twain!
Salma Hayek Pinault! Lizzo!
Ensi viikolla sohva on täynnä tähtiä.
Pink. Paul Rudd. Michael Douglas.
Eugene Levy. Michael B. Jordan.
Hugh Jackman. Dame Judi Dench.
Nähdään sitten. Hyvää yötä!
Suomennos: Eino Ajo Iyuno